VÝZVA NA REGISTRÁCIU CHOVU V CENTRÁLNOM REGISTRI HOSPODÁRSKYCH ZVIERAT!!!
Štátna veterinárna a potravinová správa Slovenskej republiky vyzýva všetkých chovateľov, držiteľov, vlastníkov hospodárskych zvierat bezodkladne registrovať chov zvierat najneskôr do 9.4.2025 do Centrálneho registra hospodárskych zvierat.
Postup pri registrácii chovu do CRHZ
Držiteľ vyplní žiadosť o registráciu chovu (príloha č. 1), priloží doklad preukazujúci oprávnenie užívať pozemok a stavbu, na ktorom má byť zriadený chov hospodárskych zvierat.
Držiteľ vyplní registračné tlačivo (príloha č. 2).
Držiteľ uhradí správny poplatok. Fyzická osoba 33 EUR, Právnická osoba 100 EUR
S vyplnenými tlačivami držiteľ navštívi príslušnú regionálnu veterinárnu a potravinovú správu (RVPS). Po splnení požiadaviek RVPS potvrdí registračné tlačivo.
Vyplnené a potvrdené registračné tlačivo na registráciu chovu držiteľ pošle do Centrálneho registra hospodárskych zvierat do Žiliny.
adresa CRHZ, Rosinská cesta 12, 010 08 Žilina
CRHZ Žilina zaregistruje chov a poštou pošle chovateľovi registračné číslo chovu, ktoré bude chovateľ používať pri každom hlásení o zmene a premiestnení zvierat.
[bookmark: _GoBack]Informácie o postupe v oznamovaní zvierat, zakúpení ušných značiek, o vedení evidencie a o „prístupe farmára“ je uvedený na webovej stránke Plemennárskych služieb, š.p. Prístup farmára do CRHZ

